ONGC
ఇండియన్‌ ఆయిల్‌కార్పొరేషన్‌లో ఆయిల్‌ ఇండియా విలీనం
న్యూఢిల్లీ,జూలై18: ఒఎన్‌జిసి హెచ్‌పిసిఎల్‌ విలీనం పూర్తికాకముందే ప్రభుత్వం మరో భారీ విలీనానికి సిద్ధం అవుతోంది. ప్రభుత్వ ఆయిల్‌మార్కెటింగ్‌ సంస్థల్లో పెద్దది అయిన ఇండియన్‌ ఆయిల్‌ కార్పొ రేషన్‌లో ఆయిల్‌ ఇండియాను విలీనంచేసేందుకు యోచిస్తోంది. ఇండియన్‌ ఆయిల్‌ తాజాగా ఆయిల్‌ ఇండియాలోని పూర్తి వాటాలను ఈ ఆర్థిక సంవత్సరం లోనే కొనుగోలుచేస్తుంది. ఆయిల్‌ ఇండియాలో ప్రభుత్వానికి 66శాతం ఈక్విటీ ఉంది. ప్రతిపాదిం చిన ఈ రెండుసంస్థల విలీనంతో ప్రభుత్వం అంతర్జా తీయ స్థాయిలో ప్రభుత్వరంగం లోనే మెగా చమురు సంస్థలను ఏర్పాటుచేసేందుకు వీలవుతుందని నిపుణు ల అంచనా. ప్రస్తుతం ఈ ప్రతిపాదన ఇంకా ప్రాథమి క దశలోనే ఉంది. ఇండియన్‌ ఆయిల్‌, ఆయిల్‌ ఇండి యాలపై ఎప్పటిలోపు పూర్తిచేయాలన్న కాలవ్యవధిపై కూడా సమగ్రస్పష్టతరాలేదు.ఇక పెట్టుబడుల ఉపసం హరణ విభాగం ఇప్పటికే కేబినెట్‌నోట్‌ జారీచేసిందని తేలింది. మరోపక్క ఒఎన్‌జిసిలో హెచ్‌పిసిఎల్‌ విలీ నంపై కూడా కేబినెట్‌నోట్‌ జారీఅయింది. హెచ్‌పిసిఎల్‌, ఒఎన్‌సిజిని ఒక్కటిచేసి అతిపెద్ద సంస్థగా ఏర్పాటు చేయాలి. 51.1శాతం వాటాలను ఒఎన్‌జిసికి విక్రయిస్తుంది. అంతేకాకుండా ప్రభుత్వం ఈ విలీనాలకు సంబంధించి కేంద్ర మంత్రులు అరుణ్‌జైట్లీ, పియూష్‌గోయల్‌, నితిన్‌గడ్కరీ, ధర్మేంద్ర ప్రధాన్‌లు సభ్యుల ుగా ఉన్నమంత్రులబృందాన్ని సైతం ఏర్పాటుచేసింది. అంతర్జాతీయ ముడిచమురువిపణిలోవస్తున్న హెచ్చు తగ్గులన్నింటినీ ప్రభుత్వ మార్కెటింగ్‌ సంస్థలు తట్టుకుని నిలబడగలుగుతున్నాయి. ముడిచమురుదరలు తగ్గినపుడల్లా రిఫైనింగ్‌ యూనిట్లకు లాభాలు వస్తాయి. కేంద్ర బడ్జెట్‌లోనే ప్రతిపాదించిన ఈ మెగా ప్రభుత్వ చమురురంగ సంస్థ ఏర్పాటు త్వరలోనే పూర్తవుతుందని, మరికొన్ని సంస్థల విలీనంతో రెండు, మూడు ప్రపంచస్థాయి చమురుసంస్థలు ప్రభుత్వరంగంలోనే వస్తాయని నిపుణుల అంచనా వేస్తున్నారు.